PLT ร่วมใจบริจาคโลหิต “เลือด 1 หยด ลดการสูญเสีย”
PLT รวมพลังร่วมใจบริจาคโลหิต ให้กับศูนย์บริจาคโลหิตแห่งชาติ สภากาชาดไทย ในโครงการ “เลือด 1 หยด ลดการสูญเสีย” เพื่อเพิ่มปริมาณโลหิต ช่วยต่อชีวิตเพื่อนมนุษย์ และลดวิกฤติขาดแคลนโลหิต
PLT ร่วมใจบริจาคโลหิต “เลือด 1 หยด ลดการสูญเสีย”
2 มี.ค. 2566

นายวราวิช ฉิมตะวัน  กรรมการและประธานเจ้าหน้าที่บริหาร บริษัท พีลาทัส มารีน จำกัด (มหาชน) หรือ PLT ผู้ประกอบธุรกิจขนส่งก๊าซปิโตรเลียมเหลว (LPG) ทางเรือและทางรถบรรทุก นำคณะผู้บริหารและพนักงานบริษัท ร่วมบริจาคโลหิต ให้กับศูนย์บริจาคโลหิตแห่งชาติ สภากาชาดไทย ในโครงการ “เลือด 1 หยด ลดการสูญเสีย” เพื่อแสดงออกถึงความรัก การแบ่งปันต่อเพื่อนมนุษย์ เติมเต็มปริมาณโลหิตให้เพียงพอต่อการรักษาพยาบาลผู้ป่วยทั่วประเทศและบรรเทาปัญหาการขาดแคลนโลหิต รวมถึงให้พนักงานได้ตระหนักในคุณค่าของตนเองในการทำความดีและทำคุณประโยชน์ต่อสังคมด้วยการบริจาคโลหิตช่วยชีวิตเพื่อนมนุษย์ได้อย่างทันท่วงที
“ PLT พร้อมเป็นส่วนหนึ่ง ในการให้การสนับสนุนศูนย์บริการโลหิตแห่งชาติ สภากาชาดไทย ด้วยการร่วมรณรงค์และจัดหาปริมาณโลหิตอย่างต่อเนื่อง เพื่อส่งมอบให้กับศูนย์บริการโลหิตแห่งชาติ สภากาชาดไทย ในการนำไปช่วยเหลือเพื่อนมนุษย์ให้ได้มากที่สุด ซึ่งนับเป็นการทำบุญที่ยิ่งใหญ่และยังช่วยทำให้ผู้บริจาคโลหิตมีสุขภาพแข็งแรงอีกด้วย” นายวราวิช กล่าว